## שאלות על פרקים טז', יז'. חטא קורח ועדתו, עונשם והזכרון לחטא זה

### פרק ט"ז

1. מי היה קורח?\_\_\_\_\_ בן יצהר בן קהת בן לוי. ובעצם.... בן דוד של משה רבנו.
2. את מי קורח לקח איתו?\_\_\_\_ את דתן ואבירם, ועוד 250 אנשים חשובים [כמו נשיאים] משבט ראובן.
3. על מה קורח התלונן?\_\_\_\_\_ מדוע תתנשאו על קהל ה'. 1. על הכהונה שניתנה לאהרון 2. על נשיאות שבט קהת שניתנה לאליצפן בן עוזיאל.
4. איך יצא שדווקא הרבה משבט ראובן הצטרפו לקורח?\_\_\_\_ כי הם חנו אחד ליד השני, אוי לרשע ואוי לשכנו [רש"י].
5. מה היה תפקידו של כל אחד מהאנשים הבאים?\_\_\_\_\_משה- מנהיג, מלך אהרן- כהן גדול אליצפן- נשיא בני קהת.
6. איזו אמירה רשעית משמיע קורח, ומדוע היא כ"כ פסולה?\_\_\_ "**כי כל העדה כולם קדושים ובתוכם ה' ומדוע תתנשאו על קהל ה' ". האמירה הזאת היא אמירה פסולה שכן היא משווה אנשים גדולים בעמ"י כמו משה ואהרון לכל אחד. צריך לדעת שגם בעמ"י יש מדרגות בקדושה, ויש ת"ח שקדושים יותר.**
7. ע"פ חז"ל ורש"י שתלונתו של קורח הגיע מתוך רדיפת כבוד וגאווה, שהוא ראה שעתיד לצאת ממנו מישהו חשוב, [שמואל הנביא] והוא חשב שממילא הוא גם ראוי להיות טיפוס מרכזי
8. כיצד קורח זלזל במשה רבנו ע"פ חז"ל?\_\_\_\_\_ הביא עם 250 טליתות שכולן תכלת ושאל אותו אם הם פטורות מציצית.
9. מהי ההצעה שמציע משה כדי לבדוק את טענתם?\_\_\_\_\_משה מציע שמחר בבוקר כל עדת קורח יקחו מחתות וישימו עליהן קטורת וישימו את המחתות לפני ה', ומי שה' יבחר במחתתו, זה סימן שבו בחר ה' לתפקיד.
10. מדוע דחה משה את הבדיקה למחרת? (רש"י פס' ה)\_\_\_\_\_\_משה חשב שבמשך הלילה יש סיכוי שהם יחזרו בתשובה. והוא באמת מנסה לדבר על ליבם ולשכנע אותם שלא ימרדו בה'.
11. כיצד משה מנסה לשכנע אותם?\_\_\_ "המעט מכם כי הבדיל...." משה אומר להם, הקטן בעיניכם שנבחרתם לשרת את ה' במשכן, ככל שבט לוי. למה אתם מבקשים גם כהונה??
12. מדוע התורה קוראת לעדת קורח "נועדים על ה' " ולא נועדים על משה הם הרי התווכחו עם משה?\_\_\_\_ כיוון שכל מה שמשה אומר, אלו דברים שה' אמר לו להגיד, אלו דברי ה'. ולכן מי שחולק על משה, הוא בעצם חולק בעצם על ה'.
13. כיצד דתן ואבירם זלזלו במשה רבנו, וכיצד הם זלזלו בארץ ישראל?\_\_\_\_ כאשר משה שלח לקרוא להם הם אמרו "לא נעלה".בנוסף, הם כינו את מצרים בתור ארץ זבת חלב ודבש לעומת א"י שהיא לא.
14. לאחר החטא ה' חושב להשמיד את עמ"י. מה עושים משה ואהרן?\_\_\_\_\_נופלים על פניהם ומתפללים לה' [**לדבר על מסירות נפשם של משה ואהרון תמיד להתפלל על עמ"י, אפילו כשהחטא מכוון ישירות כנגד משה ואהרון]**
15. מהי הטענה המרכזית בתפילתם?\_\_\_\_ "האיש אחד יחטא ועל כל העדה תקצוף.

אתה ה', יודע שלא כל העם חטא, אלא רק חלק ממנו. אז תעניש את מי שחטא ולא את כולם.

1. האם תפילתם מתקבלת?\_\_\_\_\_\_\_\_כן. ה' יעניש רק את החוטאים
2. מהו הסימן שנתן משה לכל העדה להראות שה' בחר בהם, בהיותם ליד אהלי הרשעים?\_\_\_\_\_
**אם**- דתן ואבירם וקרח ימותו בצורה רגילה, כמו כל אדם שמת, אז תדעו –שלא ה' שלח אותי לתת את התפקידים לאהרן ואליצפן, אלא החלטתי מעצמי על זה. "אם כמות כל האדם ימותון אלה.... לא ה' שלחני"
אך אם - הרשעים ימותו במיתה משונה, בריאה חדשה שה' יברא, צורת מוות מיוחדת שהאדמה תפתח את פיה ותבלע אותם...... אז תדעו-שכל מה שאמרתי ועשיתי, הכל הוא על פי דבר ה' והאנשים הללו הכעיסו מאוד את ה'. "ואם בריאה יברא ה' ופצתה האדמה את פיה ובלעה..... וידעתם כי נאצו האנשים האלה את ה' ".
3. תאר כיצד מתו לבסוף קורח, דתן ואבירם ומשפחותיהם?\_\_\_\_ האדמה פצתה (פתחה) את פיה והם נבלעו חיים באדמה באדמה.
4. מה קרה למאתיים וחמישים נושאי המחתות?\_\_\_\_ יצאה אש מה', מהמשכן, ושרפה אותם.
5. מי מהם ניצל מהמחלוקת, וכיצד? \_\_\_\_\_און בן פלת. אשתו הצילה אותו מהמחלוקת היא השכיבה אותו לישון באוהל וישבה בכניסה לאוהל ללא כיסוי ראש. כאשר באו עדת קורח לקרוא לאון בן פלת, הם ראו אותה כך והלכו מיד.

### פרק יז – זכרון לחטא קורח ותלונות העם.

1. מה מצווה ה' את אלעזר הכהן לעשות עם המחתות השרופות ?\_\_\_\_ לרדד (=לשטח) את המחתות של 250 האנשים ולצפות איתם את מזבח הנחושת.
2. **מה היתה המטרה של מעשה זה [פסוק ה']? \_\_\_\_1זכרון שלא יהיו כקורח ועדתו. לזכור מה היה בחטא קורח ומה היה עונשו, ולהבין שהכהונה שייכת לאהרון ובניו על פי דבר ה', ולא לחלוק יותר על הכהונה. [רש"י] 2ושאיש זר לא יבוא להקטיר קטורת.**
3. קרא את פס' ו מהי תלונת בנ"י?\_\_\_\_ "אתם המיתם את עם ה' ". בגללכם 250 האיש מתו.
4. כיצד הם נענשים?\_\_\_\_\_\_\_ה' מביא עליהם מגפה.
5. כיצד ניצלו מהעונש? \_\_\_\_משה אומר לאהרן לקחת בידו מחתה עם קטורת ולרוץ לעמוד בין האנשים החיים ובין המתים. אהרן רץ מהר ועוצר כך את המגפה. גם כאן רואים את הדאגה של משה ואהרן לעם בכך שהם מזדרזים ורצים לעצור את המגפה.
6. אנו רואים בפרשתנו שפעם אחת הקטורת ממיתה את 250 הנשיאים מעדת קורח, ופעם מחיה את עמ"י שלא ימות במגפה. מה קשה על הדבר, וכיצד רש"י מתרץ אותו?\_\_\_\_לא הקטורת היא שממיתה או מחיה, אלא החטא הוא שממית.
7. מהי ההוכחה הנוספת והאחרונה שמצווה ה' את משה לעשות כדי שיהיה ברור לכולם שבית אהרן נבחרו לכהונה רק ע"י ה'?\_\_\_\_\_\_\_ מטה אהרון שפרח.
8. מה ה' ציוה לקחת? \_\_\_\_\_ ה' מצווה את משה לקחת 12 מטות (=מקלות) מ12 השבטים ולרשום עליהם את שמות נשיאי השבטים. ועל מטה שבט לוי לכתוב את שמו של אהרון. את כל המטות להניח במשכן ולראות איזה מטה יפרח. המטה שפורח זה יהיה סימן שבו בחר ה'.
9. מה קרה בסוף? \_\_\_\_\_ משה הניח את המטות ליד ארון ה' ולמחרת פרח מטה אהרן "ויוצא פרח ויצץ ציץ ויגמול שקדים".
10. "כל מחלוקת שהיא לשם שמיים סופה להתקיים, ושאינה לשם שמיים אין סופה להתקיים". הסבר מהי מחלוקת לשם שמיים, ומהי מחלוקת שאינה לשם שמיים והבא דוגמא?\_\_\_\_\_ **מחלוקת לשם שמים**: מחלוקת שמטרתה לברר את האמת, ואין בה אינטרסים ודאגה לכבוד ולמעמד של אדם פרטי. לדוגמא: מחלוקת בתורה של תלמידי חכמים כגון מחלוקת הלל ושמאי.

מחלוקת שאינה לשם שמים: מחלוקת שלא רוצים לברר בה מה האמת, אלא לדאוג למעמד ולכבוד של אדם פרטי. לדוגמא: מחלוקת קורח ועדתו. שקורח רצה כבוד ומעמד גבוה, ולא עניין אותו שה' ציווה לעשות כך.

## מספר שאלות על פרק יח

### מתנות כהונה (מפס' יח)

1. מדוע מגיע לכהנים "מתנות כהונה"?\_\_\_\_\_ בזכות עבודתם הקדושה, הם מקבלים מאיתנו מתנות כאות תודה ושותפות בעבודת הקודש של הכהנים.
2. כמה מתנות כהונה יש?\_\_\_\_ 24.
3. לכמה סוגים מתנות הכהונה מתחלקות?\_\_\_ 3 סוגים. **מתנות במקדש**, מתנות בירושלים, **מתנות בגבולים** [=בכל גבול ישראל].
4. הבא שתי דוגמאות לכל מתנה? [יש טבלא מפורטת במחברת]\_\_\_\_ **מתנות במקדש**: קורבנות ק"ק חטאת, אשם, מנחה, לחם הפנים. **מתנות בירושלים**: קודשים קלים [חזה ושוק], בכור, ביכורים, **מתנות בגבולים**: תרומה, פדיון הבן, הפרשת חלה, פדיון פטר חמור, שדה חרם.
5. מה הכהנים מקבלים מקורבנות "קודש הקודשים" [פס' ט]?\_\_\_ את כל הבשר חוץ מהחלבים. [חטאת ואשם].
6. אלו קורבנות קדשי קדשים מוזכרים?\_\_\_\_ חטאת, אשם, ומנחה.
7. מהם דיני האכילה של קורבנות קודש קודשים?\_\_\_ רק במשכן, ורק לכהנים זכרים. (ויום ולילה) [פס' י']
8. מהם דיני האכילה של קודשים קלים לכהנים?\_\_\_\_ כל משפחת הכהן יכולה לאכול, ורק בירושלים. [מחנה ישראל].
9. מהי תרומה גדולה?\_\_\_ ההפרשה הראשונה מפירות היא תרומה גדולה והיא ניתנת לכהן. מהתורה מספיק אפילו משהו, וחכמים קבעו בין 1/40 ל 1/60.
10. איזו מתנה מוזכרת בפסוק יג'?\_\_\_\_ ביכורים.
11. "כל חרם בישראל לך יהיה". על איזו מתנת כהונה מדובר בפסוק זה?\_\_\_\_ שדה חרם. אדם שמקדיש את שדהו בתור שדה חרם, השדה עובר לכהנים [ביובל]
12. מה עושים עם בכור אדם?\_\_\_\_ פודים בחמישה שקלים ונותנים לכהן. [כדאי להראות לתלמידים מטבעות של פדיון הבן].
13. על איזה בכור בהמה טמאה מודבר?\_\_\_\_ בכור חמור בלבד. [פטר חמור].
14. מה עושים איתו?\_\_\_\_ פודים בשה, ונותנים את השה לכהן.
15. מה עושים עם בכור בהמה טהורה?\_\_\_\_ נותנים לכהן. את הדם זורקים, את החלב מקטירים ואת הבשר הכהן אוכל כקודשים קלים בירושלים עם משפחתו. [פס' יז-יח].
16. "כל תרומת הקודשים ... נתתי לך ולבניך ולבנותיך איתך לחק עולם, ברית מלח עולם היא לפני ה' לך ולזרעך איתך". מדוע ה' קורא לברית עם הכהנים "ברית מלח"?\_\_\_\_ רש"י: "כרת ברית עם אהרון בדבר הבריא ומתקיים ומבריא את אחרים." ופרוש נוסף מרש"י: "כברית הכרותה למלח שאינו מסריח לעולם".
17. מה לא קיבלו הכהנים בעם ישראל?\_\_\_ נחלה. כי ה' הוא הנחלה שלהם. "אני חלקך ונחלתך בתוך בני ישראל".
18. איזו מתנה מקבלים הלויים מעם ישראל?\_\_\_\_ מעשרות. עשירית מכל התבואה הולכת ללוי. [מעשר ראשון]
19. איזו מתנה צריך לתת הלוי לכהן מתוך המעשר?\_\_\_\_ תרומת מעשר. מעשר מן המעשר. 1/100
20. לכמה סוגים מתנות הכהונה מתחלקות?\_\_\_ 3 סוגים. **מתנות במקדש**, מתנות בירושלים,
**מתנות בגבולים** [=בכל גבול ישראל].
21. הבא שתי דוגמאות לכל מתנה? [יש טבלא מפורטת במחברת]\_\_\_\_ מתנות במקדש: חטאת, אשם, מנחה, לחם הפנים, קורבן העומר מתנות בירושלים: קודשים קלים [חזה ושוק], בכור, ביכורים, מתנות בגבולים: תרומה, פדיון הבן, פדיון פטר חמור, שדה חרם.
22. לדני גדלו תפוחים. אלו תרומות ומעשרות הוא צריך להפריש, כמה, ולמי הוא נותן כל דבר?
תרומה גדולה – 1/40-1/60 לכהן.
מעשר ראשון – 1/10 ללוי

תרומת מעשר –הלוי נותן לכהן מעשר מן המעשר ממה שהוא קיבל. [סה"כ 1/100 מהכמות הכללית]

מעשר שני – 1/10 בשנים 1,2,4,5 לשנות שמיטה. הבעלים אוכלים בעצמם בקדושה בירושלים.

מעשר עני – 1/10 בשנים 3,6 לשנות שמיטה. ניתן לעניים.